## Odluka o izmjenama i dopunama kriterija za financiranje razvojnih programa

### NN 113/2003 (18.7.2003.), Odluka o izmjenama i dopunama kriterija za financiranje razvojnih programa

Fond za razvoj i zapoŠljavanje

1562

Nakon izvršenog uspoređivanja s izvornim tekstom
utvrđena je tehnička pogreška i poništava se Odluka o izmjenama i dopunama
Kriterija za financiranje razvojnih programa, klase: 010-01/03-04/0011 i
urbroja: 0563-03-0001 od 2. srpnja 2003. godine, i objavljuje se nova

## ODLUKA

### O IZMJENAMA I DOPUNAMA KRITERIJA ZA FINANCIRANJE RAZVOJNIH PROGRAMA

I. NAMJENA SREDSTAVA

– U Kriterijima za financiranje razvojnih
programa Fonda za razvoj i zapošljavanje (»Narodne novine« 100/02) u točki I.
NAMJENA SREDSTAVA, natuknica »izvozno usmjereni« pre­mještena je na prvo
mjesto, a na četvrto mjesto dodana je natuknica koja glasi »u funkciji
stvaranja novih proizvoda i programa«.

II. KORISNICI SREDSTAVA

– U drugoj natuknici dio teksta »i korisnici
sredstava Fonda za regionalni razvoj«, briše se.

– U trećoj natuknici dodan je dio teksta
»agencija za ra­zvoj«.

– U navedenoj točki dodana je još jedna
natuknica teksta: »ministarstva i/ili državne institucije«.

III. PODUZETNIČKI PROGRAMI

1. POSTUPAK PODNOŠENJA ZAHTJEVA

– Tekst »putem županije«, mijenja se i glasi
»putem poslovne banke«.

2. KRITERIJI ZA VREDNOVANJE PROGRAMA

– Točka 2. KRITERIJI ZA VREDNOVANJE PROGRAMA se
briše.

3. KREDITNI UVJETI ZA POJEDINAČNE PROGRAME

– Riječ »neposredno« zamjenjuje se tekstom koji
glasi »putem poslovne banke«.

*Tabela kreditnih uvjeta,*

– U tabeli kreditnih uvjeta, točka 3., kraj
naslova »Vlastita sredstva«, dodaje se dio teksta: »(učešće tražitelja
kredita)«.

– U tabeli kreditnih uvjeta, točka 4., tekst
»bankarska sredstva od najmanje 20% i učešće Fonda« mijenja se i glasi
»Financiranje uz sudjelovanje minimalno 20% bančinih sredstava«.

– U istoj točki dodan je tekst »Fond će
plasirati sredstva za­­jedno s poslovnom bankom i to:«.

– Znak »%« mijenja se i glasi »p.p.«.

– Na kraju navedene točke, dodan je tekst
»Ukoliko tražitelj kredita ne ispunjava navedene uvjete u vrijeme traženja
kredita, obračunat će se kamata poslovne banke za dugoročne kredite do
ispunjenja uvjeta.«.

– U tabeli kreditnih uvjeta, točka 5. se briše.

– U tabeli kreditnih uvjeta, točka 10., u prvoj
natuknici dio teksta »ili članova NO tvrtke korisnika kredita« briše se.

– Zadnja natuknica stavljena je na prvo mjesto.

– U tabeli kreditnih uvjeta, točka 11., dio
teksta »(po potrebi)«, briše se.

4. RANGIRANJE I ODABIR RAZVOJNIH PROGRAMA

– Izmijenjen je naslov ove točke i glasi:
»Odabir razvojnih programa«.

– Tekst: »Fond rangira
sukladno objavljenim uvjetima, te se utvrđuje lista prioriteta za financiranje,
a sukladno raspoloživim novčanim sredstvima Fonda. Fond može od banaka ili
drugih stručnih institucija i osoba tražiti ocjenu opravdanosti razvojnih
programa tražitelja kredita radi donošenja konačne ocjene o odabiru programa.
Konačni odabir projekta utvrđuje se odlukom Upravnog odbora Fonda.« mijenja se
i glasi: »Uprava Fonda sukladno raspoloživo novčanim sredstvima Fonda, a
temeljem ocjene opravdanosti razvojnih programa tražitelja kredita od strane
poslovnih banaka predlaže za konačni odabir Upravnom odboru Fonda«.

5. UGOVARANJE

– Dodan tekst »Temeljem Ugovora u ime i za račun
i Ugovora o poslovnoj suradnji poslovna banka za ...«

8. NADZOR NAD POSLOVANJEM KORISNIKA KREDITA

– Odlomak »U onim programima koje kreditira Fond
bez poslovnih banaka i za koje Fond ocijeni potrebnim, korisnik kredita će
dopustiti, na prijedlog predsjednika Uprave Fonda, imenovanje predstavnika
Fonda u tijela nadzora društva.« mijenja se i glasi: »Korisnik kredita će
dopustiti, na prijedlog predsjednika uprave Fonda, imenovanje predstavnika
Fonda u tijela nadzora društva ili postavljanje prokuriste temeljem Ugovora o
prokuri između Fonda i korisnika kredita.«.

IV. PODUZETNICI POČETNICI (START UP PROGRAMI)

– Dio teksta: »direktno
bez poslovnih banaka«, briše se.

Na kraju predzadnje
natuknice dodan je dio teksta: »uz izu­zeće uvjeta izvoza.«.

Na kraju ove točke
dodana je rečenica: »Ocjenu opravdanosti i kreditnu obradu izvršit će poslovne
banke s kojima je Fond potpisao Ugovore za ime i račun«.

V. PROGRAMI RESTRUKTURIRANJA PODUZETNIKA

– U zadnjoj rečenici dio teksta: »s bankom i
poduzetnikom« se mijenja i glasi: »s poslovnom bankom«.

VI. PROGRAM ZAPOŠLJAVANJA KOOPERANATA

– U zadnjoj natuknici dio teksta: »ali s
najpovoljnijim uvjetima za traženje kredita« se mijenja i glasi: »uz izuzeće
uvjeta izvoza«.

– Na kraju točke dodan
je tekst: »Nositelji kooperacije mogu se kandidirati za sredstva Fonda pod
istim uvjetima kao pod točkom III. ovih kriterija uz izuzeće izvoza. Za
kreditna sredstva Fonda obračunava se eskontna stopa Hrvatske narodne banke.«

VII. PROGRAMI PODUZETNIČKE INFRASTRUKTURE

– Na kraju prvog odlomka dodan je dio teksta
»...isključivo putem Ugovora s nadležnim ministarstvima koja utvrđuju
prioritete i projekte.«.

VIII. FINANCIRANJE OSTALIH PROGRAMA

– U prvoj rečenici
dodan je dio teksta »izravno kreditanje«, pa ista rečenica u cijelosti glasi:
»Fond će financirati kroz sub­vencije kamata, položene depozite za
kreditiranje, izravno kreditiranje ili potpore i ostale razvojne gospodarske
programe koje organiziraju nadležna ministarstva ili državne institucije, a u
cilju su razvoja gospodarstva.«

Klasa:
010-01/03-04/0011
Urbroj: 0563-03-0021
Zagreb, 10. srpnja 2003.

Predsjednik
Upravnog odbora **dr. sc. Mato Crkvenac,** v. r.

Odluka, NN 113/2003-1562